rejauldu/bengali-wikipedia huggingface dataset:
thumb|right|300px|প্রাগ মহলের ঘড়ির মিনার প্রাগ মহল  হল গুজরাটের ভূজ শহরের একটি প্রসাদ।এটি এই শহরের প্রধান পর্যটন আকর্ষণ। ইতিহাস thumb|right |300px|প্রাগ মহল ১৮৭৯ সালে দ্বিতীয় রাও প্রাগমলজি তৈরি করেছিলেন মহলটি।  তাঁর নামানুসারেই এই মহলের নাম। বালি পাথর ও ইতালীয় মার্বেল ব্যবহার করা হয়েছিল এটি তৈরির জন্য। প্রাগ মহলের ক্লক টাওয়াটি ৪৫ থেফুট উঁচু। যেখান থেকে গোটা ভুজ শহরটা দেখা যায়।  চলচ্চিত্র বহু ভারতীয় চলচ্চিত্র এই মহলের দৃশ্য ধারণ করা হয়েছে।প্রাগ মহলের ইউরোপীয় সৌন্দর্যকে পুরোদস্তুর কাজে লাগিয়েছেন ভারতীয় সিনেমার পরিচালকরা। ‘হম দিল দে চুকে সনম’, ‘লগান’ ইত্যাদি অনেক ছবির শুটিং হয়েছে এই মহলে। তথ্যসূত্র  বিষয়শ্রেণী:গুজরাত বিষয়শ্রেণী:১৮৭৯-এ ভারতে প্রতিষ্ঠিত বিষয়শ্রেণী:ভারতের রাজকীয় বাসভবন
নারায়ণ কাজী শ্রেষ্ঠ (; উপনাম: প্রকাশ) একজন নেপালি কমিউনিস্ট রাজনীতিবিদ ও  নেপালের প্রাক্তন উপপ্রধানমন্ত্রী। তিনি তার রাজনৈতিক জীবন জুড়ে বেশ কয়েকটি কমিউনিস্ট দলের সাথে যুক্ত এবং নেতৃত্বের পদে অধিষ্ঠিত ছিলেন। তিনি আশির দশকে পঞ্চায়েত ব্যবস্থা বিলোপের গণতান্ত্রিক আন্দোলনের মুক্তিযোদ্ধা ছিলেন। তিনি মাওবাদী গৃহযুদ্ধের সময় রাজনীতির মূলধারায় ছিলেন এবং মধ্যস্থতাকারী হিসাবে কাজ করেন। সংঘাতের শান্তিপূর্ণ সমাধানের পর তিনি আনুষ্ঠানিকভাবে মাওবাদী দলে যোগ দেন এবং ২০০৮ সাল থেকে গুরুত্বপূর্ণ রাজনৈতিক পদে অধিষ্ঠিত রয়েছেন। তিনি অন্যদের মধ্যে নেপালের উপপ্রধানমন্ত্রী, স্বরাষ্ট্রমন্ত্রী, পররাষ্ট্রমন্ত্রী, মন্ত্রিসভার মুখপাত্র, গণপরিষদের সদস্য এবং সংসদ সদস্যের কার্যালয়ে অধিষ্ঠিত ছিলেন। ২০২২ ডিসেম্বর ২৬ এর দিনে তিনি নেকপা (মাওবাদী-কেন্দ্র) নেতৃত্বাধীন সরকারের উপপ্রধানমন্ত্রী হয়েছেন।  তথ্যসূত্র  বিষয়শ্রেণী:নেপালি মাওবাদী বিষয়শ্রেণী:নেপালি রাজনীতিবিদ বিষয়শ্রেণী:গোর্খা জেলার ব্যক্তি
শহীদ আবরার ফাহাদ স্টেডিয়াম বা কুষ্টিয়া স্টেডিয়াম (পূর্বনাম: শেখ কামাল স্টেডিয়াম) কুষ্টিয়ায় অবস্থিত বাংলাদেশের একটি জেলা পর্যায়ের স্টেডিয়াম। স্টেডিয়ামটি ১৯৭৯ সালে নির্মাণ করা হয়। ২০২৪ সালে ছাত্র-জনতার অভ্যুত্থানের পর বুয়েটের ছাত্র আবরার ফাহাদের নামানুসারে স্টেডিয়ামটির নামকরণ করা হয়, যিনি আওয়ামী লীগের শাসনামলে ভারত বিরোধী ফেসবুক পোস্টের কারণে নির্মমভাবে হত্যাকাণ্ডের শিকার হন।   ইতিহাস   ১৯৭৯ সালে তৎকালীন কুষ্টিয়ার জেলা প্রশাসক আব্দুল মান্নান ভূইয়া স্টেডিয়ামের অবকাঠামো উদ্বোধন করেন।  ২০১৯ সালে কুষ্টিয়া-৩ আসনের সাবেক সংসদ সদস্য মাহবুবউল আলম হানিফ যুব ও ক্রীড়া মন্ত্রণালয়ের নিকট কুষ্টিয়া স্টেডিয়াম আধুনিকায়নসহ স্টেডিয়ামের নতুন নামকরণের প্রস্তাব করেন। ২০১৯ সালের ২২ জুলাই বাংলাদেশ পরিকল্পনা কমিশন প্রস্তাবিত প্রকল্পের অনুমোদন দেয়। এই প্রকল্প বাস্তবায়নের জন্য ৪৪ কোটি বাংলাদেশী টাকা বরাদ্দ দেওয়া হয়। ২০২০ সালের ৬ জুলাই স্টেডিয়ামটি শেখ কামালের নামে 'শেখ কামাল স্টেডিয়াম' নামকরণ করা হয়। ২০২২ সালের ১৩ জানুয়ারি যুব ও ক্রীড়া প্রতিমন্ত্রী জাহিদ আহসান রাসেল স্টেডিয়াম পুনর্নির্মাণ কাজের উদ্বোধন করেন।  থাম্ব|বাম|২০২৫ সালের উদ্বোধনী ফলক  ২০২৪ সালের ১৪ নভেম্বরে স্টেডিয়ামের নাম পরিবর্তন করে আবরার ফাহাদের নামে 'শহীদ আবরার ফাহাদ স্টেডিয়াম' নামকরণ করা হয়। ২০২৫ সালের ৬ মার্চ 'শহীদ আবরার ফাহাদ স্টেডিয়াম' নামে উদ্বোধন করেন যুব ও ক্রীড়া মন্ত্রণালয়ের উপদেষ্টা আসিফ মাহমুদ ও আবরার ফাহাদের পিতা বরকত উল্লাহ।   চিত্রশালা    আরও দেখুন    কুষ্টিয়া জেলা সুইমিংপুল  বাংলাদেশের স্টেডিয়ামের তালিকা   তথ্যসূত্র    বহিঃসংযোগ        বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:কুষ্টিয়ায় ক্রীড়া বিষয়শ্রেণী:কুষ্টিয়ার ভবন ও স্থাপনা
চট্টগ্রাম আইন কলেজ চট্টগ্রামের  আন্দরকিল্লায়  অবস্থিত একটি বেসরকারি আইন বিষয়ক শিক্ষাপ্রতিষ্ঠান। এটি ১৯৫৭ খ্রিষ্টাব্দে প্রতিষ্ঠিত হয়। প্রতিষ্ঠানটি জাতীয় বিশ্ববিদ্যালয়ের অধিভুক্ত।  ইতিহাস ১৯৫৭ সালের নভেম্বর মাসে চট্টগ্রামের আন্দরকিল্লায় মুসলিম এডুকেশন সোসাইটির জমিতে ভিক্টোরিয়া ইসলামিয়া হোস্টেল বা বর্তমান এমইএস ভবনের পাশে একটি নবনির্মিত ভবনের দোতলায় চট্টগ্রাম আইন কলেজ স্থাপন করা হয়। সেসময় কলেজটি ঢাকা বিশ্ববিদ্যালয়ের অধিভুক্ত কলেজ ছিলো। পরবর্তীতে চট্টগ্রাম বিশ্ববিদ্যালয় প্রতিষ্ঠালাভের পর কলেজটির অধিভুক্তি চট্টগ্রাম বিশ্ববিদ্যালয়ের অধীনে ন্যস্ত হয়। বর্তমানে কলেজটি জাতীয় বিশ্ববিদ্যালয়ের অধিভুক্ত কলেজ।  ব্যবস্থাপনা ১- অধ্যক্ষঃ অধ্যাপক জাহাঙ্গীর চৌধুরী ২- উপাধ্যক্ষঃ এডভোকেট বদরুল হুদা ৩- অধ্যাপকঃ এডভোকেট কাজী নুরজাহান শীলা ৪- অধ্যাপকঃ এডভোকেট মোয়ারিহ উদ্দীন ৫- অধ্যাপকঃ এডভোকেট প্রতীক কুমার দেব ৬- প্রভাষকঃ এডভোকেট মোহাম্মদ তৈয়ব ৭- প্রভাষকঃ বয়ারিস্টার এম মোস্তাক হোসাইন ৮- প্রভাষকঃ এডভোকেট শামীমা ফেরদৌস ৯- প্রভাষকঃ এডভোকেট এস এম তারেকুল ইসলাম চিশতী  আরো দেখুন বাংলাদেশের আইন কলেজের তালিকা বঙ্গবন্ধু ল' টেম্পল   তথ্যসূত্র   বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:বাংলাদেশের আইন বিদ্যালয়
ঝিনাইদহ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝিনাইদহ জেলায় অবস্থিত জাতীয় সংসদের ৮১নং আসন।  সীমানা ঝিনাইদহ-১ আসনটি ঝিনাইদহ জেলার  শৈলকুপা উপজেলা  নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ কামরুজ্জামান বাংলাদেশ আওয়ামী লীগ ১৯৮৮ দবিরুদ্দিন জোয়ারদার জাতীয় সমাজতান্ত্রিক দল ১৯৯১ আব্দুল ওয়াহাব বাংলাদেশ জাতীয়তাবাদী দল ফেব্রুয়ারি ১৯৯৬আব্দুল ওয়াহাব বাংলাদেশ জাতীয়তাবাদী দল ১৯৯৬ আব্দুল ওয়াহাব বাংলাদেশ জাতীয়তাবাদী দল ২০০১ আব্দুল হাই বাংলাদেশ আওয়ামী লীগ ২০০৮ আব্দুল হাই বাংলাদেশ আওয়ামী লীগ ২০১৪ আব্দুল হাই বাংলাদেশ আওয়ামী লীগ ২০১৮ আব্দুল হাই বাংলাদেশ আওয়ামী লীগ ২০২৪ আব্দুল হাই বাংলাদেশ আওয়ামী লীগ২০২৪ উপ-নির্বাচনমোঃ নায়েব আলী জোয়াদ্দারবাংলাদেশ আওয়ামী লীগ   নির্বাচন   ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে ঝিনাইদহ-১  বিষয়শ্রেণী:ঝিনাইদহ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
পল স্কোল্‌স (জন্ম নভেম্বর ১৬, ১৯৭৪) একজন ইংরেজ ফুটবলার, যিনি তার পুরো ক্যারিয়ার ম্যানচেস্টার ইউনাইটেড দলের হয়ে খেলেছেন। তিনি তার সময়ে মধ্যমাঠের একজন সেরা খেলোয়াড় হিসেবে পরিচিত।   তথ্যসূত্র   বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:ইংরেজ ফুটবল ম্যানেজার বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড়
নীরব পার্টি ( সাইলেন্ট পার্টি বা নীরব ডেটিং পার্টি হিসাবেও পরিচিত) নাইটক্লাব ইভেন্ট যেখানে অংশগ্রহণকারীরা কথা বলার পরিবর্তে একে অপরের কাছে নোট লিখে সামাজিক যোগাযোগ করে। এই ইভেন্টগুলির একক নিয়ম হ'ল "কথা বলো না"।   ইতিহাস  ধারণা করা হয় যে ধারণাটি ২০০২ সালে শিল্পী পল রেভান এবং সংগীতশিল্পী টনি নো কর্তৃক তৈরি, তারা দুটি বন্ধু নিউ ইয়র্ক সিটির বিভিন্ন বারে গিয়ে কথোপকথনের চেষ্টা করে ব্যর্থ হন। উচ্চস্বরে সংগীত এবং উচ্চস্বরে কথা বলার কারণে। এই অভিজ্ঞতা তাদের 'সাইলেন্ট নাইটক্লাবিং' ধারণাটি আবিষ্কার করতে উৎসাহিত করেছিল।  প্রথম নীরব পার্টিটি সম্ভবত ২০০২ সালের অক্টোবরে নিউইয়র্ক সিটিতে হয়েছিল এবং ধারণাটি সান ফ্রান্সিসকো, ওয়াশিংটন, হিউস্টন, প্যারিস, লন্ডন, বার্লিন, বার্সেলোনা এবং বেইজিং সহ অন্যান্য শহরে ছড়িয়ে পড়ে।     [ উদ্ধৃতি প্রয়োজন ] নীরব পার্টি পারফরম্যান্স আর্টের দিকগুলির সাথে traditionalতিহ্যবাহী দল প্রচারের উপাদানগুলিকে একীভূত করে ২০০০ এর দশকের গোড়ার দিকে অপ্রচলিত সামাজিক ক্রিয়াকলাপের এক নতুন তরঙ্গের প্রথম হিসাবে উপস্থিত হয়েছিল। এই ধরনের অন্যদের মধ্যে স্মার্ট মব, ফ্ল্যাশ মব এবং কুডল পার্টি অন্তর্ভুক্ত রয়েছে।   বহিঃসংযোগ    https://web.archive.org/web/20070612074357/http://nypress.com/19/21/summerguide/sex1.cfm এনওয়াইপ্রেস নিবন্ধ   http://www.wordspy.com/words/quietparty.asp ওয়ার্ডস্পাই রেফারেন্স   সাইলেন্ট ডিস্কোতে চূড়ান্ত গাইড   অধ্যয়ন: মাল্টি-এলিমেন্টাল ক্রিয়েটিভ এক্সপ্রেশনের জন্য সাইলেন্ট ডিস্কো হেডফোনগুলি   বিষয়শ্রেণী:আসর
কৃষ্ণনগর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।   আয়তন  কৃষ্ণনগর ইউনিয়নের আয়তন ৫,০৬৩ একর (২০.৪৯ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কৃষ্ণনগর ইউনিয়নের মোট জনসংখ্যা ৩১,০৭৬ জন। এর মধ্যে পুরুষ ১৪,৬৪০ জন এবং মহিলা ১৬,৪৩৬ জন। মোট পরিবার ৫,৭২৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৭ জন।   ইতিহাস    অবস্থান ও সীমানা  নবীনগর উপজেলার উত্তরাংশে কৃষ্ণনগর ইউনিয়নের অবস্থান। এ ইউনিয়নের পূর্বে বড়াইল ইউনিয়ন, তিতাস নদী ও বিদ্যাকুট ইউনিয়ন; দক্ষিণে তিতাস নদী, নবীনগর পূর্ব ইউনিয়ন,  নবীনগর পৌরসভা ও নবীনগর পশ্চিম ইউনিয়ন; পশ্চিমে বীরগাঁও ইউনিয়ন এবং উত্তরে আশুগঞ্জ উপজেলার লালপুর ইউনিয়ন ও শরীফপুর ইউনিয়ন অবস্থিত।   প্রশাসনিক কাঠামো  কৃষ্ণনগর ইউনিয়ন নবীনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামসংখ্যা ১১টি।   শিক্ষা ব্যবস্থা  ২০১১ সালের আদমশুমারি অনুযায়ী কৃষ্ণনগর ইউনিয়নের সাক্ষরতার হার ৩১.৫%।   শিক্ষা প্রতিষ্ঠান    যোগাযোগ ব্যবস্থা  ব্রাহ্মণবাড়িয়া টু নবীনগর রোডে পৈরতলা বাসষ্ট্যান্ড  থেকে সি এন জি, অটোরিক্সা বা যে কোন গাড়ী দিয়ে গোকর্ণ, কালিশীমা, বড়াইল হয়ে কৃষ্ণনগর বাজার আসতে মাত্র ১৪ কিলোমিটার পাকা রাস্তা।   খাল ও নদী  কৃষ্ণনগর ইউনিয়নের প্রধান দুইটি নদী তিতাস নদী ও পাগলা নদী।   হাট-বাজার  কৃষ্ণনগর বাজার, সিতারামপুর বাজার, খলিল মার্কেট দৌলতপুর, থানারকান্দি বাজার, গৌরনগর চকবাজার, গাজিরকান্দি চকবাজার সহ প্রতিটি গ্রামে রয়েছে একাধিক মুদি মালের দোকান।   দর্শনীয় স্থান    কৃষ্ণনগর বড়বাড়ি   মধ্যপাড়ার পুরনো বাড়ি (জমিদার ধাঁচের)   মধ্যপাড়া চেয়ারম্যান বাড়ীর অভ্যন্তরীণ পুরনো বাড়ি  মুফতী সাবের বাড়ী (আশ্রাফপুর)   জনপ্রতিনিধি   বর্তমান চেয়ারম্যান: মুফতী আমজাদ হোসাইন আশরাফী   আরও দেখুন   নবীনগর উপজেলা  নবীনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নবীনগর উপজেলার ইউনিয়ন
শ্রীপুর ইউনিয়ন নামে বাংলাদেশে মোট ৭টি ইউনিয়ন রয়েছে। যথা:  শ্রীপুর ইউনিয়ন, চৌদ্দগ্রাম; (কুমিল্লা জেলা)  শ্রীপুর ইউনিয়ন, জামালপুর সদর; (জামালপুর জেলা)  শ্রীপুর ইউনিয়ন, বাগমারা; (রাজশাহী জেলা)  শ্রীপুর ইউনিয়ন, মেহেন্দিগঞ্জ; (বরিশাল জেলা)  শ্রীপুর ইউনিয়ন, শ্রীপুর (গাজীপুর); (গাজীপুর জেলা) (শ্রীপুর পৌরসভা প্রতিষ্ঠার ফলে বিলুপ্ত)  শ্রীপুর ইউনিয়ন, শ্রীপুর (মাগুরা); (মাগুরা জেলা)  শ্রীপুর ইউনিয়ন, সুন্দরগঞ্জ; (গাইবান্ধা জেলা)   অন্যান্য   দক্ষিণ শ্রীপুর ইউনিয়ন:  দক্ষিণ শ্রীপুর ইউনিয়ন, কালীগঞ্জ; (কালীগঞ্জ, সাতক্ষীরা)  দক্ষিণ শ্রীপুর ইউনিয়ন, তাহিরপুর; (তাহিরপুর, সুনামগঞ্জ)  শ্রীপুর খরণদ্বীপ ইউনিয়ন; (বোয়ালখালী, চট্টগ্রাম)   আরও দেখুন   শ্রীপুর (দ্ব্যর্থতা নিরসন)  শ্রীপুর উপজেলা
স্ট্যানলি বারট্রাম ক্রাইমস (ফেব্রুয়ারি ২৩, ১৯০৭ কেন্ট, ইংল্যান্ড Stanley Bertram Chrimes chrimes-crimes-chrymes-crymes.org; retrieved November 6, 2021 - ২১ জুলাই, ১৯৮৪ গ্ল্যামারগান, ওয়েলস  "Stanley Bertram Chrimes (1907-1984)" Morgannwg, Vol. 28, 1984.) ইউনিভার্সিটি কলেজ, কার্ডিফ, ওয়েলস বিশ্ববিদ্যালয়ের ইতিহাস বিভাগের প্রধান ছিলেন, এবং ইংল্যান্ডের ৭ম হেনরি এর একজন প্রখ্যাত জীবনীকার। Henry VII Yale University Press. Retrieved 4 October 2015. তিনি ১৯৩৭ থেকে ১৯৫২ সাল পর্যন্ত গ্লাসগো বিশ্ববিদ্যালয়ে অধ্যাপনা করেন।   তথ্যসূত্র    বহিঃসংযোগ    প্রফেসর এর কাগজপত্র. স্ট্যানলি বার্ট্রাম ক্রাইমস (1907-1984), ইতিহাসবিদ আর্কাইভ হাব ; সংগৃহীত নভেম্বর 6, 2021 বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:১৯৮৪-এ মৃত্যু বিষয়শ্রেণী:১৯০৭-এ জন্ম
ওবি-ওয়ান কেনোবি (ইংরেজি: Obi-Wan Kenobi), যিনি বেন কেনোবি নামেও পরিচিত, হলেন স্টার ওয়ার্স ফ্র্যাঞ্চাইজির একজন চরিত্র। মূল ট্রিলজিতে চরিত্রটি পার্শ্ব ভূমিকা পালন করে এবং ইংরেজ অভিনেতা অ্যালেক গিনেস এই চরিত্রে অভিনয় করেন। পরবর্তীতে প্রকাশিত প্রিক্যুয়েল ট্রিলজিতে চরিত্রটির তরুণ বয়সের কাহিনী তুলে ধরা হয় এবং অন্যতম প্রধান চরিত্র হিসেবে ভূমিকা রাখে। রিভেঞ্জ অফ দ্য সিথ চলচ্চিত্রের অর্ধেক অংশ জুড়ে ওবি-ওয়ান প্রধান চরিত্র হিসেবে ভূমিকা রাখেন এবং চরিত্রায়ণ করেন স্কটিশ অভিনেতা ইউয়ান ম্যাকগ্রেগর। মূল ট্রিলজিতে ওবি-ওয়ান কেনোবিকে লুক স্কাইওয়াকারের পরামর্শদাতা হিসেবে দেখা যায়।   তথ্যসূত্র   বিষয়শ্রেণী:স্টার ওয়ার্সের চরিত্র বিষয়শ্রেণী:কাল্পনিক সমরকলা প্রশিক্ষক বিষয়শ্রেণী:চলচ্চিত্রে পুরুষ চরিত্র বিষয়শ্রেণী:টেলিভিশনে পুরুষ চরিত্র বিষয়শ্রেণী:কাল্পনিক সন্ন্যাসী
right|thumb|380px|ফটিকছড়ি খালের উপর একটি সেতু ফটিকছড়ি নদী বা ফটিকছড়ি খাল একটি পাহাড়ি ঝর্ণা বা ছড়া। এটি সীতাকুন্ড পাহাড় থেকে উৎপন্ন হয়ে যোগিনীঘাটা নামক স্থানে হালদা নদীতে পতিত হয়েছে।"NF 46-6, Chittagong, Pakistan; India; Burma" topographic map, Series U502, U.S. Army Map Service, March 1960 এই ঝর্ণাটির নামে চট্টগ্রাম জেলার ফটিকছড়ি উপজেলার নামকরণ হয়েছে। প্রাকৃতিক মৎস্য প্রজননের উৎস হালদা নদীর অন্যতম উৎস এই খালের পানি বর্ষাকালে প্রচণ্ড বেগে প্রবাহিত হয়।  নামকরণ বাংলা ভাষায় ফটিক অর্থ স্বচ্ছ। শব্দটি স্ফটিকের প্রাকৃত রুপ। ছড়ি অর্থ পাহাড়িয়া নদী, ক্ষুদ্র স্রোত। স্বচ্ছ জলের ঝর্ণা হিসেবে এই ঝর্ণার নাম ফটিকছড়ি হয়েছে বলে অনুমেয়।  উৎপত্তিস্থল সীতাকুন্ড পাহাড় হতে উৎপন্ন কয়েকটি ছড়া বা ঝর্ণা হেরলী, ডলুবন্যা, নাকোঁয়া, পিনপিন্যা, লইক্ষ্যা তথা ইক্ষার মিলিত স্রোত ফটিকছড়ি নামে প্রবাহিত হয়েছে।  তথ্যসূত্র  বহিঃসংযোগ  বিষয়শ্রেণী:চট্টগ্রাম জেলার নদী
ডেমোডেক্স হলো অতিক্ষুদ্র পরজীবী প্রাণীদের গণ যারা স্তন্যপায়ী প্রাণীদের চুলের ফলিকলসে র ভেতর বা নিকটে বসবাস করে। এ পর্যন্ত প্রায় ডেমোডেক্স গণের ৬৫ টি প্রজাতি আবিস্কৃত হয়েছে। এদের মধ্যে দুটি প্রজাতি মানবশরীরে বাস করে: ডেমোডেক্স ফলিকিউলারাম ও ডেমোডের্স ব্রেভিস, উভয়কেই আইল্যাশ মাইটস হিসেবে উল্লেখ করা হয়। ভিন্ন প্রজাতির প্রাণীরা ভিন্ন প্রজাতির ডেমোডেক্স বহন করে। ডেমোডেক্স ক্যানিস পোষা কুকুরের শরীরে বাস করে। ডেমোডেক্সের সংক্রমণ অতি সাধারণ এবং সচরাচর এটি কোনো উপসর্গ সৃষ্টি করেনা যদিও কিছু ত্বকের রোগ এ পরজীবী দ্বারা হয়ে থাকে। ডেমোডেক্স শব্দটি গ্রিক δημός ডিমোস তথা চর্বি ও δήξ ডিকস তথা কীট, থেকে উৎপন্ন।   তথ্যসূত্র     বহিঃসংযোগ    এম. হালিত উমর রচিত Demodex, an inhabitant of human hair follicles, and a mite which we live with in harmony, মিক্সকেপ ম্যাগাজিনের মে ২০০০ সংখ্যায় প্রকাশিত  ম্যানোলেট আর রক, এমডি রচিত নিবন্ধ- Demodicosis   টি. জে. ডান জুনিয়র রচিত Demodetic Mange in Dogs
আনন্দ গ্রুপ হচ্ছে বাংলাদেশে অবস্থিত একটি পিন্ডীভূত কোম্পানি। আনন্দ বিল্ডার্স নামে ১৯৮৩ সালে প্রথম এই কোম্পানি যাত্রা শুরু করে। এ কোম্পানির ব্যবসায়ের খাতগুলো হল জাহাজ নির্মাণ, ভারী প্রকৌশল,বয়ন শিল্প,আবাসন এবং জাহাজ পরিচালন।  এই কোম্পানির অধীনে আনন্দ শিপইর্য়াড এন্ড শিপওয়েজ লিমিটেড হচ্ছে সর্বাধিক পরিচালিত।   কোম্পানির তালিকা   আনন্দ শিপইর্য়াড এন্ড শিপওয়েজ  জারিনা কম্পোজিট টেক্সটাইল ইন্ডাষ্ট্রিজ  আনন্দ ব্যাগ মিল  আনন্দ বিল্ডার্স  আনন্দ আইসিটি  আনন্দ আল-দোরাদো  আনন্দ ইন্টারন্যাশনাল  আনন্দ সিপিং লাইনস   তথ্যসূত্র    বহিঃসংযোগ   আনন্দ গ্রুপের ওয়েবসাইট  আনন্দ শিপইর্য়াড এন্ড শিপওয়েজের ওয়েবসাইট  বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:ঢাকা ভিত্তিক কোম্পানি বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:বাংলাদেশের আবাসন কোম্পানি
ইটানগর বিমানবন্দর হল একটি "গ্রীনফিল্ড এয়ারপোর্ট প্রকল্প" যা ভারতের অরুণাচল প্রদেশ রাজ্যের পাপুম পারে জেলার হোলোংইতে নির্মিত হবে। এটি ভারত সরকারের অধীনস্থ সংস্থা ভারতীয় বিমানবন্দর কর্তৃপক্ষ (এএআই) দ্বারা ৩২০ হেক্টর এলাকায় নির্মিত হচ্ছে। সম্পন্ন হলে, বিমানবন্দরটি প্রথম পর্যায়ে এয়ারবাস এ৩২১-এর মত সংকীর্ণ শরীরের উড়জাহাজগুলি ধারণ করতে সক্ষম হবে।  এই প্রকল্পের মধ্যে একটি পাঁচ তারকা হোটেল এবং কনভেনশন কেন্দ্র অন্তর্ভুক্ত করা হবে। আগস্ট ২০১৪ সালের মধ্যে, এএআই বিমানবন্দরের চূরান্ত নকশা (এয়ারপোর্টের মাস্টার প্ল্যানটি) সম্পন্ন করেছে এবং বর্তমানে বিস্তারিত প্রকল্প প্রতিবেদনটিতে কাজ করছে।   ইতিহাস  ২০০৭ সালে, রাজ্য সরকার ইটানগর থেকে ২৫ কিলোমিটার দূরে বাঙ্গেরদেবকে এই প্রকল্পের জন্য একটি উপযুক্ত স্থান হিসেবে বেছে নিয়েছে। তৎকালীন স্বরাষ্ট্রমন্ত্রী শিবরাজ পাতিল প্রকল্পটির জন্য ২০ ফেব্রুয়ারি ২০০৭ সালে ভিত্তি প্রস্তর স্থাপন করেন। এছাড়াও, এএআইয়ের কারিগরি কমিটি ২০১১ সালে কারসিংহকে প্রকল্পটির বিকল্প স্থান হিসেবে সুপারিশ করে। এএআই নির্মাণের কম খরচ এবং ভবিষ্যতে সম্প্রসারণের সহজলভ্যতা এবং কর্মসংস্থানের নিরাপত্তার ভিত্তিতে কারসিংহয়ের সুপারিশ করেছে। কারসিংহ প্রকল্প এলাকাটি সমতল মাটিতে রাখা ছিল, খারাপ আবহাওয়ায় ভাল ব্যবহারযোগ্যতা এবং সহজে নির্মাণ ও সম্প্রসারণের সুযোগ ছিল। অপরপক্ষে, হোলোঙী প্রকল্প এলাকাটি পর্বতশ্রেণী দ্বারা বেষ্টিত ছিল এবং শুধুমাত্র একটি দিক থেকে উড়োজাহাজের ওঠানামার অনুমতি প্রদান করা হয়েছিল। নির্মাণ খরচ ছিল হোলোনগির জন্য ৯৮০ কোটি টাকা, অপরপক্ষে কারসিংহ প্রকল্প এলাকাটির জন্য নির্মাণ খরচ ছিল ৬৫০কোটি টাকা। এএআই এবং রাজ্য সরকারের মধ্যে প্রকল্প এলাকাটি নিয়ে একটি বিতর্ক সৃষ্টি হয়, ফলে প্রকল্পটি বিলম্বিত হয়ে যায়। জুলাই ২০১২ সালে প্রধানমন্ত্রীর কার্যালয় (পিএমও) শেষপর্যন্ত বিতর্কের অবসান ঘটায় এবং করসিং সাইটকে চূড়ান্ত করা হয়। কিন্তু জুলাই ২০১৪ সালে সিভিল এভিয়েশন মন্ত্রণালয় অরুণাচল প্রদেশের ইটানগরের কাছাকাছি অবস্থিত হোলোনগিতে একটি গ্রিনফিল্ড বিমানবন্দর নির্মাণ অনুমোদন করেছে। এর পর প্রকল্পের জন্য ভূমি অধিগ্রহণের কাজ চূড়ান্ত করা হয় এবং সীমান্ত প্রাচীর ও বেড়া নির্মাণের পরিকল্পনা করা হয়। আগস্ট ২০১৪ সালে ভারতীয় বিমানবন্দর কর্তৃপক্ষ বিমানবন্দরটির জন্য একটি বিস্তারিত প্রকল্প প্রতিবেদন প্রস্তুত করে। নভেম্বর ২০১৪ সালে ভারতের পররাষ্ট্র মন্ত্রী ভি কে সিং বলেন, বিমানবন্দরের জমি অধিগ্রহণ সম্পর্কিত বিষয়গুলি সমাধান করা হয়েছে। ফেব্রুয়ারি-২০১৫ সালে ভারতের পরিবেশ ও বন মন্ত্রালয় ভারতীয় বিমানবন্দর কর্তৃপক্ষ (এএআই) কর্তৃক প্রস্তাবিত বিমানবন্দরে বন্যার সম্ভাব্যতার কারণে অরুণাচল প্রদেশের  হোলুনগিতে একটি নতুন বিমানবন্দর নির্মাণের প্রস্তাব প্রত্যাখ্যান করেছে।   পরিকাঠাম  বিমানবন্দরের ২,৩০০ মিটার (৭,৫৪৬ ফুট) দীর্ঘ রানওয়েতে ছোট বিমান ওঠানামা করতে সক্ষম। রানওয়েটি পূর্ব থেকে পশ্চিম অভিমুখে নির্মাণ করা হয়েছে। একটি ১৬০×১১৫ মিটার আয়তনের অ্যাপ্রন রানওয়ের সাথে সংযুক্ত করা হবে দুটি দীর্ঘ ট্যাক্সিওয়ার দ্বারা। অ্যাপ্রনটিতে একই সময়ে দুটির বেশি এটিআর ৭২ উড়োজাহাজ অবস্থান করতে পারে। বিমানবন্দরে ডিভিওর এবং উচ্চ তীব্রতা রানওয়ে আলো (হাই ইন্টেন্সিভ রানওয়ে প্রজেক্ট বা এইচআইআরএল)-এর মত ন্যাভিগেশন সুবিধা রয়েছে।   বিমান সংস্থা ও গন্তব্য    তথ্যসূত্র    বহিঃসংযোগ   বিষয়শ্রেণী:অরুণাচল প্রদেশের বিমানবন্দর
থাম্ব|265x265পিক্সেল|কে-পপ সংগীতের উদাহরণ। IVN এর ২০২৩ সালের পারফর্মেন্স। কে-পপ (), কোরিয়ান জনপ্রিয় সঙ্গীতের জন্য সংক্ষিপ্ত, দক্ষিণ কোরিয়ার সংস্কৃতির অংশ হিসেবে দক্ষিণ কোরিয়ায় উদ্ভূত জনপ্রিয় সঙ্গীতের একটি রূপ।  এটিতে বিশ্বের বিভিন্ন শৈলী এবং ধারা অন্তর্ভুক্ত রয়েছে, যেমন পপ, হিপ হপ, আরএন্ডবি, পরীক্ষামূলক, রক, জ্যাজ, গসপেল, রেগে, ইলেকট্রনিক নৃত্য, লোকজ, দেশজ, ডিস্কো এবং পাশ্চাত্য ধ্রুপদী ঐতিহ্যবাহী কোরীয় সঙ্গীতের মূলের রয়েছে।  "কে-পপ" শব্দটি ২০০০-এর দশকে জনপ্রিয় হয়ে ওঠে। পূর্বে, দক্ষিণ কোরীয় পপ সঙ্গীতকে গায়ো  () বলা হত  যদিও "কে-পপ" দক্ষিণ কোরিয়ার সমস্ত জনপ্রিয় সঙ্গীত বা দেশের পপ সঙ্গীতের জন্য একটি সাধারণ শব্দ হতে পারে, এটি প্রায়শই কোরীয় সঙ্গীত এবং দেশের বিনোদন এবং আইডল শিল্পের সাথে যুক্ত শিল্পীদের জন্য একটি সংকীর্ণ অর্থে ব্যবহৃত হয়, ধরন নির্বিশেষে।  ১৯৯২ সালে হিপ হপ বয় ব্যান্ড সিও তাইজি অ্যান্ড বয়েজ গঠনের মাধ্যমে এই ধারার আরও আধুনিক রূপের আবির্ভাব ঘটে। বিভিন্ন শৈলী এবং সঙ্গীতের ধারার সাথে তাদের পরীক্ষা-নিরীক্ষা এবং বিদেশী বাদ্যযন্ত্রের উপাদানগুলির একীকরণ দক্ষিণ কোরিয়ার সমসাময়িক সঙ্গীত দৃশ্যকে পুনর্নির্মাণ ও আধুনিকীকরণে সহায়তা করেছিল। 300px|thumb|গুগল ট্রেন্ডস অনুযায়ী ২০০৮-২০১২ সময়ে কে-পপ অনুসন্ধানের লেখ  আধুনিক কে-পপ "আইডল" সংস্কৃতি ১৯৯০-এর দশকে শুরু হয়েছিল, কারণ কে-পপ আইডল সঙ্গীত একটি উপসংস্কৃতিতে পরিণত হয়েছিল যা কিশোর এবং তরুণ প্রাপ্তবয়স্কদের বিপুল ভক্ত সংগ্রহ করেছিল।  প্রারম্ভিক আইডল সঙ্গীতে মন্দার পর, ২০০৩ থেকে, টিভিএক্সকিউ এবং বোআ একটি নতুন প্রজন্মের কে-পপ আইডল শুরু করে যা প্রতিবেশী জাপানি বাজারে সঙ্গীত ধারাকে ভেঙে দেয় এবং আজকে আন্তর্জাতিকভাবে কে-পপকে জনপ্রিয় করে তোলে।  অনলাইন সোশ্যাল নেটওয়ার্কিং পরিষেবা এবং দক্ষিণ কোরিয়ার টিভি অনুষ্ঠানগুলির আবির্ভাবের সাথে, কে-পপ এবং দক্ষিণ কোরীয় বিনোদনের বর্তমান বিস্তার সম্ভব হয়, যা কোরীয় ওয়েভ নামে পরিচিত, শুধুমাত্র পূর্ব এশিয়া এবং দক্ষিণ-পূর্ব এশিয়ায় নয়, পাকিস্তান, বাংলাদেশেও দেখা যায়। ভারত, লাতিন আমেরিকা, উত্তর আফ্রিকা, দক্ষিণ আফ্রিকা এবং পূর্ব আফ্রিকা, মধ্যপ্রাচ্য এবং সমগ্র পশ্চিম বিশ্ব জুড়ে, আন্তর্জাতিক শ্রোতা অর্জন করছে কে-পপ৷  ২০১৮ সালে, কে-পপ উল্লেখযোগ্য বৃদ্ধি পেয়েছে এবং একটি "পাওয়ার প্লেয়ার" হয়ে উঠেছে, যা রাজস্ব বৃদ্ধিতে ১৭.৯% বৃদ্ধি পেয়েছে। ২০১৯ সালের হিসাবে, ফোনোগ্রাফিক শিল্পের আন্তর্জাতিক ফেডারেশন "গ্লোবাল মিউজিক রিপোর্ট ২০১৯" অনুসারে, কোরীয় জনপ্রিয় সঙ্গীত বিশ্বব্যাপী শীর্ষ দশটি সঙ্গীত বাজারের মধ্যে ছয় নম্বরে রয়েছে, যেখানে বিটিএস এবং ব্ল্যাকপিঙ্ক শিল্পীরা বাজারের বৃদ্ধিতে নেতৃত্ব দিচ্ছে।  ২০২০ সালে, কে-পপ একটি রেকর্ড-ভাঙ্গা বছরের অভিজ্ঞতা অর্জন করে যখন এটি ৪৪.৮% বৃদ্ধি পায় এবং বছরের সবচেয়ে দ্রুত বর্ধনশীল প্রধান বাজার হিসাবে অবস্থান করেছিল।    তথ্যসূত্র   গ্রন্থপঞ্জি             বিষয়শ্রেণী:কে-পপ বিষয়শ্রেণী:দক্ষিণ কোরীয় জনপ্রিয় সংস্কৃতি বিষয়শ্রেণী:পপ সঙ্গীত ধারা বিষয়শ্রেণী:দেশ অনুযায়ী পপ সঙ্গীত বিষয়শ্রেণী:দেশ অনুযায়ী জনপ্রিয় সঙ্গীত বিষয়শ্রেণী:দক্ষিণ কোরিয়ার জনপ্রিয় সংস্কৃতি
শিকদার মল্লিক বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।   আয়তন  শিকদার মল্লিক ইউনিয়নের আয়তন ৬,২২৬ একর।   প্রশাসনিক কাঠামো  শিকদার মল্লিক ইউনিয়ন পিরোজপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী শিকদার মল্লিক ইউনিয়নের মোট জনসংখ্যা ১৭,৩০৪ জন। এর মধ্যে পুরুষ ৮,৪৭৫ জন এবং মহিলা ৮,৮২৯ জন। মোট পরিবার ৪,২০৪টি।   শিক্ষা  ২০১১ সালের আদমশুমারি অনুযায়ী শিকদার মল্লিক ইউনিয়নের সাক্ষরতার হার ৬৩.৬%।   আরও দেখুন   পিরোজপুর সদর উপজেলা  পিরোজপুর সদর থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:পিরোজপুর সদর উপজেলার ইউনিয়ন
ঢাকা শহরে অনেক উইকিপিডিয়ান থাকেন কিন্তু তাদের নিজেদের মধ্যে কখনও দেখা সাক্ষাৎ হয় না। এটি আনুষ্ঠানিক বা বড় করে অনানুষ্ঠানিক কিছু একটা করার যাতে ঢাকা শহরে বসবাসরত উইকিপিডিয়ানদের একটা মিলন ঘটানো যায়।  তারিখ ও স্থান  তারিখ:  বুধবার, ২৮ জুলাই ২০১০ বিকাল ৫:০০  স্থান:  বাহাদুর শাহ পার্ক, লক্ষ্মীবাজার, ঢাকা (Google Maps)  আলোচনার বিষয়   সম্মিলনে অংশগ্রহণকারী সবাই একে অন্যের সাথে পরিচিত হওয়া  পরিকল্পিত আলোচনা  অন্যান্য আলোচনার বিষয়  যদি সময় থাকে,  অংশগ্রহণকারী  উপস্থিত ছিলেন  Bellayet (talk)  Souvik.arko (talk) 18:59, 25 July 2010 (UTC)\  Nasir Khan Saikat (talk)  আব্দুল্লাহ আল মামুন রাসেল  mak (talk)  উপস্থিত থাকতে আগ্রহী কিন্তু নিশ্চিত নন  — Tanvir 05:48, 26 July 2010 (UTC)  — সাবিলা ইনুন  Mayeenul Islam (talk) 11:25, 26 July 2010 (UTC)  সম্মিলনে যা হল উইকিপিডিয়া ঢাকা সম্মিলন ছিল নিয়মিত ভাবে উইকিপিডিয়ানদের মধ্যে উইকিপিডিয়ার আলোচনা, অভিজ্ঞতা বিনিময়, গণসচেতনতা সৃষ্টি করা সর্বোপরি একত্রে জড় হওয়া। এটি উইকিমিডিয়া বাংলাদেশ অধ্যায়ের নিয়মিত সভারও অংশ ছিল।  সম্মিলন নিন্মোক্ত রুপে অনুষ্ঠিত হয় — ভূমিকা, উইকিপিডিয়ানদের কয়েকজন ভিজ্ঞতা / দক্ষতার শেয়ার করে এবং সাধারণ বিষয়ের উপর উন্মুক্ত আলোচনা, বাংলাদেশে উইকিমিডিয়া ও উইকিমিডিয়া বাংলাদেশ অধ্যায় প্রকল্প সম্পর্কে কৌশলগত পরিকল্পনা করা হয়।  ঘোষণা / ইভেন্ট নোটিশ সম্মিলন সম্পর্কে বাহ্যিক লিঙ্কের তালিকা এখানে যোগ করুন।  https://www.facebook.com/event.php?eid=143205289039343&index=1  http://lists.wikimedia.org/pipermail/wikimedia-bd/2010-July/000317.html  মিটিং কভারেজ/সম্মিলন পরবর্তী সংক্ষিপ্তসার/ব্লগ/খবর  এখানে মিটিং কভারেজের লিঙ্ক তালিকা করুন।  টুইটার হ্যাশট্যাগ #WPMDHK6 সহকারে টুইট http://twitter.com/#search?q=%23WPMDHK6  ছবি দয়া করে ছবি কমন্সে আপলোড করুন এবং তাতে বিষয়শ্রেণী Commons:Category:Dhaka Meetup 2010 যুক্ত করুন  বিষয়শ্রেণী:উইকিপিডিয়া সম্মিলন ঢাকা
'জাম-দ্ব্যাংস-স্মোন-লাম () (১৭৫০-১৮১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতষট্টিতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  জাম-দ্ব্যাংস-স্মোন-লাম ১৭৫০ খ্রিষ্টাব্দে তিব্বতের খাম্স অঞ্চলে চিং-ফুগ () নামক স্থানে জন্মগ্রহণ করেন। তার পিতার নাম ছিল র্নাম-র্গ্যাল () এবং মাতার নাম ছিল ন্যি-মা-মিগ ()। কম বয়সে তিনি দ্গা'-ল্দান-দার-র্গ্যাস-গ্লিং () বৌদ্ধবিহারে ভর্তি হন ও সেখানে 'দুল-'দ্জিন-স্কাল-ব্জাং-র্নাম-র্গ্যাল () নামক এক বৌদ্ধ ভিক্ষুর নিকট শিক্ষার্থীর শপথ গ্রহণ করেন। ১৭৬৬ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্লো-ব্জাং-দ্গে-লেগ্স (), য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স (), ঙ্গাগ-দ্বাং-'ফ্রিন-লাস-দ্পাল-ব্জাং () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ষষ্ঠ পাঞ্চেন লামা তাকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষাশেষে ঐ প্রতিষ্ঠানের প্রধানেরর পদ লাভ করেন। ১৯৯৪ খ্রিষ্টাব্দে তিনি দ্গে-'দুন-ত্শুল-খ্রিম্স () নামক বৌদ্ধ পণ্ডিতের সঙ্গে চিং সম্রাট চিয়ানলোংয়ের রাজসভায় যাত্রা করেন এবং বেইজিং শহরে ইয়োংহেগোং বৌদ্ধবিহার ও ঝেহোর পোতালার প্রধান রূপে দায়িত্ব পালন করেন। এরপর তিনি তিব্বত ফিরে আসলে দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮১৪ খ্রিষ্টাব্দে তিনি দ্গা'-ল্দান বৌদ্ধবিহারের সাতষট্টিতম প্রধানের দায়িত্ব লাভ করেন এবং মাত্র তিন মাস এই পদে থাকার পরে তার মৃত্যু হয়।   রচনা  তিনি বহু গ্রন্থ রচনা করেন, যার মধ্যে ব্যাং-ছুব-লাম-রিম-গ্যি-স্ঙ্গোন-'গ্রো-স্ব্যোর-বা'ই-ছোস-দ্রুগ-গি-খ্রিদ-য়িগ-ছেন-মো-'জাম-দ্ব্যাংস-ব্লা-মা'ই-দ্গোংস-র্গ্যান (), ব্যাং-ছুব-লাম-রিম-গ্যি-রিম-পা-ছুং-ঙ্গু'ই-জিন-ব্রিস-ব্লো-গ্সাল-র্গ্যা-ম্ত্শো'ই-'জুগ-ঙ্গোগ্স (), দ্গে-স্লোং-গি-ব্স্লাব-ব্যা'ই-স্দোম-ত্শিগ-থুব-ব্স্তান-গ্সাল-ব্যেদ () প্রভৃতি গ্রন্থগুলি সর্বাপেক্ষা উল্লেখযোগ্য।   তথ্যসূত্র   বিষয়শ্রেণী:১৭৫০-এ জন্ম বিষয়শ্রেণী:১৮১৪-এ মৃত্যু বিষয়শ্রেণী:গানদেন ত্রিপা